**ХУУЛЬ ТОГТООМЖИЙГ ХЭРЭГЖҮҮЛЭХТЭЙ ХОЛБОГДОН**

**ГАРАХ ЗАРДЛЫН ТООЦООНЫ ТАЙЛАН**

/Гадаадын иргэний эрх зүйн байдлын тухай хуульд нэмэлт, өөрчлөлт оруулах тухай хуулийн төсөл/

**НЭГ.ЕРӨНХИЙ ЗҮЙЛ**

Хууль тогтоомжийн тухай хуулийн[[1]](#footnote-1) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасны дагуу Гадаадын иргэний эрх зүйн байдлын тухай хуульд нэмэлт, өөрчлөлт оруулах тухай хуулийн төсөл /цаашид “хуулийн төсөл” гэх/ батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Монгол УлсынЗасгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “Аргачлал” гэх/-ыг баримтлан дараах зардлын тооцоог хийв.

Хуулийн төсөл батлагдсанаар уг хуулийг хэрэгжүүлэх иргэн, хуулийн этгээд, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад энэхүү тайлан чиглэгдэх болно.

Хуулийн төслийн зохицуулалтаар буюу хуулийн төсөл батлагдсанаар зардал тээгч этгээд буюу иргэн, хуулийн этгээдэд тодорхой зардал үүсгэх эсэхийг тогтоох зорилгоор хуулийн төслөөс иргэн, хуулийн этгээдийн хүлээж буй үүрэг, төрийн байгууллагын чиг үүргийг тодорхойлохдоо хуулийн төсөлд туссан зорилтын хүрээнд шинээр зохицуулагдсан байх тул шинээр бий болсон үүргийн хүрээнд хязгаарласан болно.

**ХОЁР.ХУУЛИЙН ТӨСӨЛ БАТЛАГДСАНААР ИРГЭНД ҮҮСЭХ ЗАРДАЛ**

Хуулийн төсөл батлагдсанаар иргэнд үүсэх зардлыг тооцоолохдоо дараах дарааллыг баримтлав. Үүнд:

2.1.иргэний гүйцэтгэх үүргийг тогтоох;

2.2.цаг хугацаа болон гарч болох зардлыг тооцох;

2.3.тоон үзүүлэлтийг тооцох;

2.4.нийт дүнг тооцож гаргах;

2.5.хялбарчлах боломжийг шалгах.

**2.1.Иргэний гүйцэтгэх үүргийг тогтоох**

Хүснэгт 1

|  |
| --- |
| ***Хуулийн төслөөс:***  **“1 дүгээр зүйл.** Гадаадын иргэний эрх зүйн байдлын тухай хуульд доор дурдсан агуулгатай 41 дүгээр зүйлийн 41.13 -41.29 дэх хэсэг нэмсүгэй:    “41.13.Гадаадын иргэний асуудал эрхэлсэн төрийн захиргааны байгууллагын албан хаагчийн албан тушаал нь дараах ангилалтай байна:  41.13.1.Тэргүүн түшмэл;  41.13.2.Шадар түшмэл;  41.13.3.Эрхэлсэн түшмэл;  41.13.4.Ахлах түшмэл;  41.13.5.Дэс түшмэл;  41.13.6.Туслах түшмэл  41.14.Тэргүүн түшмэлийн албан тушаалд гадаадын иргэний асуудал эрхэлсэн төрийн захиргааны байгууллагын удирдах төв байгууллагын дарга хамаарна.  41.15.Шадар түшмэлийн албан тушаалд гадаадын иргэний асуудал эрхэлсэн төрийн захиргааны байгууллагын удирдах төв байгууллагын дэд дарга хамаарна.  41.16.Эрхэлсэн түшмэлийн албан тушаалд гадаадын иргэний асуудал эрхэлсэн төрийн захиргааны байгууллагын бүтцийн нэгжийн дарга хамаарна.  41.17.Ахлах түшмэлийн албан тушаалд гадаадын иргэний асуудал эрхэлсэн төрийн захиргааны байгууллагын хяналтын улсын ахлах байцаагч, ахлах мэргэжилтэн хамаарна.  41.18.Туслах түшмэлийн албан тушаалд гадаадын иргэний асуудал эрхэлсэн төрийн захиргааны байгууллагын хяналтын улсын байцаагч, мэргэжилтэн хамаарна  41.19.Тэргүүн түшмэл, эрхэлсэн түшмэл, ахлах түшмэл, дэс түшмэл, туслах түшмэлийн албан тушаал нь тус бүртээ тэргүүн зэрэг, дэд зэрэг, гутгаар зэрэг, дөтгөөр зэрэг гэсэн зэрэг дэвтэй байна.  41.20.Энэ хуулийн 41.19-д заасан зэрэг дэвийг дараахь албан тушаалтан олгоно:  41.20.1.тэргүүн түшмэлийн албан тушаалын зэрэг дэвийг Монгол Улсын Ерөнхийлөгч;  41.20.2.эрхэлсэн түшмэлийн албан тушаалын зэрэг дэвийг Монгол Улсын Ерөнхий сайд;  41.20.3.ахлах түшмэл, дэс түшмэл, туслах түшмэлийн албан тушаалын зэрэг дэвийг гадаадын иргэний асуудал эрхэлсэн төрийн захиргааны байгууллагын дарга.  41.21.Гадаадын иргэний асуудал эрхэлсэн төрийн захиргааны байгууллагын албан хаагчийн албан тушаалын зэрэг дэв, түүний нэмэгдлийг Засгийн газар батална.  41.22.Эрхэлж байгаа албан тушаалаас нь хамаарч гадаадын иргэний асуудал эрхэлсэн төрийн захиргааны байгууллагын төрийн тусгай албан хаагчид дараах цол олгоно:  41.22.1.ерөнхий байцаагч;  41.22.2.шадар байцаагч;  41.22.3.эрхэлсэн байцаагч;  41.22.4.ахлах байцаагч;  41.22.5.байцаагч;  41.22.6.дэд байцаагч.  41.23.Энэ хуулийн 43.13-т заасан цолны албан тушаалын ангилал, зэрэглэл, цолны нэмэгдэл олгох журмыг гадаадын иргэний асуудал эрхэлсэн төрийн захиргааны байгууллагын дарга тогтооно.  41.24.Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлс нь албан тушаалын цалин, албан ажлын онцгой нөхцөлийн, төрийн алба хаасан хугацааны, цол, зэрэг дэвийн, докторын, мэргэшлийн зэргийн болон хуульд заасан бусад нэмэгдлээс тус тус бүрдэнэ.  41.25.Энэ хуулийн 41.24-д заасан албан ажлын онцгой нөхцөлийн, төрийн алба хаасан хугацааны, докторын, мэргэшлийн зэргийн нэмэгдлийн хэмжээ, олгох журмыг Засгийн газар батална.  41.26.Хуульд өөрөөр заагаагүй бол гадаадын иргэний асуудал эрхэлсэн төрийн захиргааны байгууллагын албан хаагч нь зэрэг дэвийн болон цолны нэмэгдлийн аль нэгийг сонгох эрхтэй.  41.27.Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцно.  41.28.Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтооно.  41.29.Гадаадын иргэний асуудал эрхэлсэн төрийн захиргааны байгууллагын албан хаагчийн ээлжийн амралтын хоногийг тооцохдоо ажилласан 5 жил тутамд 1 хоногийн нэмэгдэл амралт олгоно.**”** |

Энэ үе шатанд хуулийн төсөлд тусгагдсан иргэний гүйцэтгэх үүргийг болон түүний мэдээллийн агуулгыг нэг бүрчлэн тодорхойлоход хуулийн төслөөр Гадаадын иргэний асуудал эрхэлсэн төрийн захиргааны байгууллага, түүний албан хаагчийн албан тушаалыг ангилал, зэрэглэл, зэрэг дэв, нийгэм, эдийн засгийн баталгааны талаар зохицуулсан байх бөгөөд эдгээрт хамаарах иргэний үүргийн шинжтэй харилцаа байхгүй байх тул хуулийн төсөлд  иргэнд үүрэг хүлээлгэх зохицуулалт тусгаагүй байна.

Иймд хуулийн төсөл батлагдсанаар иргэнд хүлээх үүрэг бий болохгүй тул иргэнд үүсэх зардал байхгүй гэж үзэн иргэнд үүсэх зардлыг тооцох судалгааг үүгээр дуусгав.

**ГУРАВ.ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО**

Энэ хэсэгт хуулийн төсөл батлагдсанаар хуулийн этгээдийн энэ харилцаанд оролцох явцад эрхлэх үйл ажиллагаатай холбоотой гүйцэтгэх үүргийн улмаас үүсэх зардлыг мөнгөн дүнгээр тооцоолохыг зорив.

Ийнхүү үүсэх зардлыг Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2.1-д заасны дагуу дараах үе шаттайгаар тооцоолно. Үүнд:

3.1.хуулийн этгээдийн гүйцэтгэх үүргийг тогтоох;

3.2.нэг бүрийн зардлыг тооцох;

3.3.тоон үзүүлэлтийг тооцох;

3.4.нийт зардлын дүнг тооцож гаргах;

3.5.хялбарчлах боломжийг шалгах;

3.6.нэмэлт зардлыг тооцох.

**3.1.Хуулийн этгээдийн гүйцэтгэх үүргийг тогтоох**

Хуулийн төсөлд[[2]](#footnote-2) хуулийн этгээдэд ямар нэг үүрэг хүлээлгээгүй буюу шинээр үүрэг хүлээлгээгүй байна.

Иймд хуулийн төсөл батлагдсанаар хуулийн этгээдэд хүлээх үүрэг үүсэхгүй тул хуулийн этгээдэд үүсэх зардал байхгүй гэж үзэн хуулийн этгээдэд үүсэх зардлыг тооцох судалгааг үүгээр дуусгав.

**ДӨРӨВ.ТӨРИЙН БАЙГУУЛЛАГАД ҮҮСЭХ ЗАРДЛЫН ТООЦОО**

Хуулийн төсөл батлагдсанаар төрийн байгууллагад үүсэх зардлыг тооцоолохдоо доорх дарааллаар гүйцэтгэсэн болно. Үүнд:

4.1.Шинээр нэмэгдэж байгаа чиг үүргийг тогтоох;

4.2.Уг чиг үүргийг хэрэгжүүлэхэд шаардлагатай хүний нөөцийг тодорхойлох;

4.3.Гарах зардлыг тооцох;

4.4.Зардлыг нэгтгэн тооцох;

4.5.Хувилбарыг нягталж зардлыг бууруулах боломжийг эрэлхийлэх.

**4.1.Гүйцэтгэх чиг үүргийг тогтоох**

Хүснэгт 2

|  |
| --- |
| ***Хуулийн төслөөс:***  **“**41.24.Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлс нь албан тушаалын цалин, албан ажлын онцгой нөхцөлийн, төрийн алба хаасан хугацааны, цол, зэрэг дэвийн, докторын, мэргэшлийн зэргийн болон хуульд заасан бусад нэмэгдлээс тус тус бүрдэнэ.  41.27.Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцно.  41.28.Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтооно.” |

Хуулийн төсөлд Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлс, нэмэгдэл, тэтгэврийн талаар зохицуулалт тусгасан байна.

Хүснэгт 3

|  |  |  |
| --- | --- | --- |
| **Хуулийн төсөл дэх холбогдох зохицуулалт** | **Үүргийг хэрэгжүүлэх байгууллага** | **Төрийн байгууллагын гүйцэтгэх үүрэг буюу ажил үйлчилгээ** |
| 41.24.Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлс нь албан тушаалын цалин, албан ажлын онцгой нөхцөлийн, төрийн алба хаасан хугацааны, цол, зэрэг дэвийн, докторын, мэргэшлийн зэргийн болон хуульд заасан бусад нэмэгдлээс тус тус бүрдэнэ. | Гадаадын иргэн, харьяатын асуудал эрхэлсэн төрийн захиргааны байгууллага | Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлсөд албан тушаалын цалин, албан ажлын онцгой нөхцөлийн, төрийн алба хаасан хугацааны, цол, зэрэг дэвийн, докторын, мэргэшлийн зэргийн болон хуульд заасан бусад нэмэгдлийг олгох |
| 41.27.Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцно. | Гадаадын иргэн, харьяатын асуудал эрхэлсэн төрийн захиргааны байгууллага | Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцох |
| 41.28.Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтооно. | Гадаадын иргэн, харьяатын асуудал эрхэлсэн төрийн захиргааны байгууллага | Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэврийг 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтоох |

Хуулийн төслийн үзэл баримтлалаар дэвшүүлсэн зорилтын хүрээнд “гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлсөд албан тушаалын цалин, албан ажлын онцгой нөхцөлийн, төрийн алба хаасан хугацааны, цол, зэрэг дэвийн, докторын, мэргэшлийн зэргийн нэмэгдлийг олгох, нэмэгдлийг тооцох” талаар хуульчилсан нь Төрийн албаны тухай хуульд заасан төрийн тусгай албан тушаал эрхэлж байгаа албан хаагчийн цалин хөлсөд хамаарах асуудлыг хуульчилсан нь чиг үүргийн давхардал болон хууль хоорондын зөрчилдөөн үүсгээгүй байх ба энэхүү чиг үүргийг одоогийн хүчин төгөлдөр хуульд заасны дагуу Гадаадын иргэн, харьяатын асуудал эрхэлсэн төрийн захиргааны байгууллага хийж гүйцэтгэхээр байгаа нь шинээр зохицуулсан харилцаа биш байна.

Харин хуулийн төсөлд “Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтооно.” гэж заасан нь Төрийн албаны тухай хуулийн 60.1-д “Төрийн улс төрийн албан хаагчаас бусад төрийн албан хаагч өндөр насны тэтгэвэр тогтоолгох үндэслэлээр чөлөөлөгдсөн бол үндсэн цалингийн дунджаас ажилласан хугацааг нь үндэслэн тооцож нэг удаагийн буцалтгүй тусламжийг олгоно. Нэг удаагийн буцалтгүй тусламжийн дээд хэмжээ нь 36 сарын үндсэн цалингийн дунджаас хэтрэхгүй байна. Нэг удаагийн буцалтгүй тусламж тооцох цалингийн дундаж хэмжээ болон олгох шалгуур нөхцөлийг тодорхойлсон журмыг төрийн албаны төв байгууллагын саналыг үндэслэн Засгийн газар тогтооно.” гэж заасантай зөрчилдөж байна. Харин тэтгэрийг тооцох чиг үүргийн хувьд одоогоор хуулиар хүлээсэн үүрэг байна.

Үүнээс харахад Гадаадын иргэн, харьяатын асуудал эрхэлсэн төрийн захиргааны төв байгууллагын гүйцэтгэх үүрэг, стандарт үйл ажиллагаа, хүний нөөцөд ачаалал, зардал үүсэхгүй байна.

Харин “Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлсөд албан ажлын онцгой нөхцөлийн, мэргэшлийн зэргийн нэмэгдэл хамаарахаар”, “Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцох”, “Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтоох”-оор заасантай холбогдуулан улсын төсөвт тодорхой хэмжээний ачаалал үүсэхээр байна.

Албан тушаалын ангилал зэрэглэл[[3]](#footnote-3)

Хүснэгт 4

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **№** | **Албан тушаалын нэр** | **Төвийн нэгж (4 газар, 5 хэлтэс)** | | | | | | **Орон нутаг дахь нэгж (6 газар, 1 хэлтэс)** | | | | | |
| **Одоогийн мөрдөж байгаа ангилал, зэрэглэл** | | | **Шинээр мөрдөх ангилал зэрэглэл** | | | **Одоогийн мөрдөж байгаа ангилал, зэрэглэл** | | | **Шинээр мөрдөх ангилал зэрэглэл** | | |
| **ТЗ** | **ТҮ** | **Орон тоо** | **ТТ** | **ТҮ** | **Орон тоо** | **ТЗ** | **ТҮ** | **Орон тоо** | **ТТ** | **ТҮ** | **Орон тоо** |
| 1 | Агентлагийн дарга | ТЗ-14 |  | 1 | ТТ-18 |  | 1 |  |  |  |  |  |  |
| 2 | Агентлагийн дэд дарга | ТЗ-13 |  | 1 | ТТ-17 |  | 1 |  |  |  |  |  |  |
| 3 | Газрын дарга | ТЗ-11 |  | 4 | ТТ-16 |  | 4 | ТЗ-11 |  | 6 | ТТ-16 |  | 6 |
| 4 | Хэлтсийн дарга | ТЗ-10 |  | 5 | ТТ-15 |  | 5 | ТЗ-10 |  | 1 | ТТ-15 |  | 1 |
| 5 | Хяналтын улсын ахлах байцаагч | ТЗ-8 |  | 4 | ТТ-14 |  | 4 | ТЗ-8 |  | 7 | ТТ-13 |  | 7 |
| 6 | Ахлах мэргэжилтэн | ТЗ-7 |  | 23 | ТТ-13 |  | 23 | ТЗ-7 |  | 32 | ТТ-12 |  | 32 |
| 7 | Хяналтын улсын байцаагч | ТЗ-7 |  | 15 | ТТ-12 |  | 15 | ТЗ-7 |  | 78 | ТТ-11 |  | 78 |
| 8 | Мэргэжилтэн | ТЗ-6 |  | 39 | ТТ-11 |  | 39 | ТЗ-6 |  | 2 | ТТ-10 |  | 2 |
| 9 | Ахлах нягтлан бодогч |  | ТҮ-8 | 3 | ТТ-11 |  | 3 |  | ТҮ-8 | 7 | ТТ-10 |  | 7 |
| 10 | Ерөнхий инженер |  | ТҮ-8 | 1 | ТТ-12 |  | 1 |  | ТҮ-8 | 6 | ТТ-11 |  | 6 |
| 11 | Ахлах архивч-операторч |  | ТҮ-8 | 1 | ТТ-12 |  | 1 |  |  |  |  |  |  |
| 12 | Сүлжээний инженер |  | ТҮ-7 | 3 | ТТ-11 |  | 3 |  |  |  |  |  |  |
| 13 | Өгөгдлийн сангийн инженер |  | ТҮ-7 | 1 | ТТ-11 |  | 1 |  |  |  |  |  |  |
| 14 | Программ хангамжийн инжинер |  | ТҮ-7 | 3 | ТТ-11 |  | 3 |  |  |  |  |  |  |
| 15 | Хэвлэлийн эх бэлтгэгч |  | ТҮ-6 | 1 | ТТ-10 |  | 1 |  |  |  |  |  |  |
| 16 | Аж ахуйн менежер |  | ТҮ-7 | 1 | ТТ-11 |  | 1 |  |  |  |  |  |  |
| 17 | Их эмч |  | ТҮ-6 | 1 | ТТ-10 |  | 1 |  |  |  |  |  |  |
| 18 | Сан хөмрөгийн эрхлэгч |  | ТҮ-6 | 1 | ТТ-10 |  | 1 |  |  |  |  |  |  |
| 19 | Биеийн тамирын арга зүйч |  | ТҮ-6 | 1 | ТТ-10 |  | 1 |  |  |  |  |  |  |
| 20 | Архив-бичиг хэргийн эрхлэгч |  | ТҮ-5 | 1 | ТТ-9 |  | 1 |  | ТҮ-5 | 6 | ТТ-8 |  | 6 |
| 21 | Автомеханикч |  | ТҮ-5 | 1 | ТТ-9 |  | 1 |  |  |  |  |  |  |
| 22 | Нярав |  | ТҮ-4 | 2 | ТТ-8 |  | 2 |  | ТҮ-4 | 7 | ТТ-7 |  | 7 |
| 23 | Жолооч |  | ТҮ-3 | 6 | ТТ-7 |  | 6 |  | ТҮ-3 | 14 | ТТ-6 |  | 14 |
| 24 | Бичээч |  | ТҮ-2 | 1 | ТТ-7 |  | 1 |  |  |  |  |  |  |
| 25 | Сантехникч |  | ТҮ-3 | 2 |  | ТҮ-3 | 2 |  | ТҮ-3 | 3 |  | ТҮ-3 | 3 |
| 26 | Цахилгаанчин |  | ТҮ-3 | 1 |  | ТҮ-3 | 1 |  | ТҮ-3 | 5 |  | ТҮ-3 | 5 |
| 27 | Мужаан |  | ТҮ-3 | 1 |  | ТҮ-3 | 1 |  |  |  |  |  |  |
| 28 | Үйлчлэгч |  | ТҮ-1 | 6 |  | ТҮ-1 | 6 |  | ТҮ-1 | 6 |  | ТҮ-1 | 6 |
|  | **БҮГД-310** |  |  | **130** |  |  | **130** |  |  | **180** |  |  | **180** |
|  |  |  |  |  |  |  |  |  |  |

Албан тушаалын цолны ангилал[[4]](#footnote-4)

Хүснэгт 5

|  |  |  |  |
| --- | --- | --- | --- |
| № | Цолны ангилал | Хамаарах албан тушаал | Нэмэгдлийн хэмжээ /хувиар |
| 1 | Улсын ерөнхий байцаагч | Агентлагийн дарга | 40 |
| 2 | Шадар байцаагч | Агентлагийн дэд дарга | 37 |
| 3 | Эрхэлсэн байцаагч | Газрын дарга,  Хэлтсийн дарга | 34 |
| 4 | Ахлах байцаагч | Хяналтын улсын ахлах байцаагч,  Ахлах мэргэжилтэн, ерөнхий инжинер | 31 |
| 5 | Байцаагч | Хяналтын улсын байцаагч  Мэргэжилтэн,  Ахлах нягтлан бодогч,  Ахлах архивч-операторч,  Сүлжээний инженер,  Өгөгдлийн сангийн инженер,  Программ хангамжийн инженер,  Аж ахуйн менежер | 28 |
| 6 | Туслах байцаагч | Хэвлэлийн эх бэлтгэгч,  Их эмч,  Сан хөмрөгийн эрхлэгч,  Биеийн тамирын арга зүйч,  Архив бичиг хэргийн эрхлэгч, Автомеханикч,  Нярав, жолооч, бичээч | 25 |

Онцгой нөхцөлийн нэмэгдэл[[5]](#footnote-5)

Хүснэгт 6

|  |  |  |
| --- | --- | --- |
| № | Албан тушаал | Нэмэгдлийн хэмжээ /хувиар/ |
| 1 | Агентлагын дарга, дэд дарга, бүтцийн нэгжийн дарга нар | 30 |
| 2 | Хяналтын улсын ахлах байцаагч, хяналтын улсын байцаагч, ахлах мэргэжилтэн | 25 |
| 3 | Бусад төрийн тусгай албан хаагчид | 20 |

Төрийн алба хаасан хугацааны нэмэгдэл[[6]](#footnote-6)

Хүснэгт 7

|  |  |  |
| --- | --- | --- |
| № | Төрийн алба хаасан хугацаа /сараар/ | Нэмэгдлийн хэмжээ  /хувиар/ |
| 1 | 5-10 жилд /61-120 сар/ | 10 |
| 2 | 11-15 жилд /121-180 сар/ | 15 |
| 3 | 16-20 жилд /181-240 сар/ | 20 |
| 4 | 21-25 жилд /241-300 сар/ | 25 |
| 5 | 26 ба түүнээс дээш /301 ба түүнээс дээш сар/ | 30 |

Мэргэшлийн зэргийн нэмэгдэл[[7]](#footnote-7)

Хүснэгт 8

|  |  |  |  |
| --- | --- | --- | --- |
| № | Мэргэжлийн зэргийн түвшин | Нэмэгдлийн хэмжээ /хувиар/ | Тайлбар |
| 1 | 1-р зэрэг | 15 | Мэдээлэл технологийн хэлтсийн албан хаагчид |
| 2 | 2-р зэрэг | 20 |
| 3 | 3-р зэрэг | 25 |

Улирлын ажлын үр дүнгийн мөнгөн урамшуулал- Төрийн албаны тухай хуулийн 51 дүгээр зүйлийн 51.1.4 дэх заалт, Монгол Улсын Засгийн газрын 2019 оны 5 дугаар тогтоолын 3 дугаар хавсралтаар баталсан “Төрийн албан хаагчид үр дүнгийн мөнгөн урамшуулал олгох журам”-ын 2.2 дахь заалтад заасны дагуу албан хаагчийн албан тушаалын сарын үндсэн цалингийн 40 хувиас хэтрэхгүй байхаар тооцоолж олгохоор заасан тул шинээр зохицуулсан харилцаа биш гэж үзлээ.

Албан хаагчдын цалин хөлсийг төрийн тусгай албаны цалин болон төрийн тусгай алба хаасан хугацааны, цол, онцгой нөхцөлийн, мэргэшлийн зэргийн нэмэгдэлийг дээрх жишгээр тооцож олгоход дараах байдлаар цалин хөлс нэмэгдэж байна.

Нэмэгдэлийг задаргаагаар харуулбал[[8]](#footnote-8):

Хүснэгт 9

|  |
| --- |
| * 110,000-200,000 төгрөгөөр 30 албан хаагч буюу 10,6 хувь * 200,001-300,000 төгрөгөөр 102 албан хаагч буюу 35,9 хувь * 300,001-400,000 төгрөгөөр 108 албан хаагч буюу 38 хувь * 400,001 – 500,000 төгрөгөөр 20 албан хаагч буюу 7 хувь * 500,001-600,000 төгрөгөөр 24 албан хаагч буюу 8,5 хувь |

Төрийн үйлчилгээний 24 албан хаагчийн цалинд огт өөрчлөлт ороогүй байна. Төрийн захиргааны албан тушаалын цалингийн жилийн төсөв байгууллагын хэмжээнд 2022 онд 5,2 тэрбум төгрөгөөр батлагдсан бөгөөд төрийн тусгай албанд шилжсэнээр цалингийн санд нийт 6,4 тэрбум төгрөг шаардагдахаар тооцоолол гарч байгаа нь улсын төсөвт 1,2 тэрбум төгрөгийн нэмэлт ачаалал үүсэхээр байна[[9]](#footnote-9).

Гадаадын иргэн, харьяатын газар нь Улсын тэмдэгтийн хураамжийн тухай хуулийн 10.6 дахь хэсэгт заасан тэмдэгтийн хураамжийн орлогод дунджаар 5-6 тэрбум, виз, бүртгэлийн хугацаа хэтрүүлсэн зөрчил үйлдсэн гадаадын иргэдэд торгууль оногдуулсны төлбөрийн орлогод 1 тэрбум төгрөгийн орлогыг жил бүр улсын болон орон нутгийн төсвийн орлогод төвлөрүүлдэг.

Цахим хөгжлийн багц хуулийн хэрэгжилтийг хангах хүрээнд гадаадын иргэдийн виз бүртгэлийн үйл ажиллагаанд шинэ техник технологи нэвтрүүлэх мөн иргэдэд үйлчлэх заал, конторын барилгын урсгал засварын ажил, зөрчил гаргасан гадаадын иргэдийг шалган шийдвэрлэх үйл ажиллагаа зэрэгт төсвийн жилд зарцуулах төсвийн зарлагын хэмжээг жил бүр жил бүр 1 тэрбум орчим төгрөгөөр нэмэгдүүлж зарцуулах хэрэгцээ шаардлага байдаг.

Иймд төсөвт төвлөрүүлсэн мөнгөн дүнгийн 20 иос доошгүй хувийг гадаадын иргэн, харьяатын асуудал эрхэлсэн төрийн захиргааны байгууллагын хуульд заасан чиг үүргийг хэрэгжүүлэхэд зарцуулахад зориулалттайгаар тусгахад улсын төсөвт шинээр зардал бий болохгүй бөгөөд зөвхөн төсвийн хуваарилалт төлөвлөлтөд тодорхой хэмжээний өөрчлөлт оруулах шаардлага үүсэхээр байна.

**4.3.Гарах зардлыг тооцох, зардлыг нэгтгэн тооцох**

Гадаадын иргэн, харьяатын асуудал эрхэлсэн төрийн захиргааны төв байгууллагын гүйцэтгэх үүрэг, стандарт үйл ажиллагаа, хүний нөөцөд ачаалал, зардал үүсэхгүй байна.

Харин Гадаадын иргэн, харьяатын асуудал эрхэлсэн төрийн захиргааны төв байгууллагын албан хаагчийн эрх зүйн байдал, нийгэм, эдийн засгийн баталгааг сайжруулах зорилгоор хуулийн төсөлд “Гадаадын иргэний асуудал эрхэлсэн төрийн захиргааны байгууллагын албан хаагчийн цалин хөлсөд албан ажлын онцгой нөхцөлийн, мэргэшлийн зэргийн нэмэгдэл багтахаар”, “Гадаадын иргэний асуудал эрхэлсэн төрийн захиргааны байгууллагын албан хаагчийн төрийн алба хаасан хугацааны нэмэгдлийг ажилласан 1 жил тутамд 1 жил 3 сар ажилласанд тооцохоор”, “Гадаадын иргэний асуудал эрхэлсэн төрийн захиргааны байгууллагын албан хаагч нь өндөр насны тэтгэвэр тогтоолгох үндэслэлээр чөлөөлөгдсөн бол 36 хүртэл сарын цалинтай тэнцэх нэг удаагийн буцалтгүй тусламжийг сарын дундаж цалин хөлснөөс тооцох ба тэтгэврийг тэтгэвэр тогтоолгогчийн сарын дундаж цалин хөлсний 80 хувиар тогтоохоор” заасантай холбогдуулан улсын төсөвт тодорхой хэмжээний ачаалал үүсэхээр байна.

Тодруулбал, Төрийн захиргааны албан тушаалын цалингийн жилийн төсөв байгууллагын хэмжээнд 2022 онд 5,2 тэрбум төгрөгөөр батлагдсан бөгөөд төрийн тусгай албанд шилжсэнээр цалингийн санд нийт 6,4 тэрбум төгрөг шаардагдахаар тооцоолол гарч байгаа нь улсын төсөвт 1,2 тэрбум төгрөгийн нэмэлт ачаалал үүсэхээр байна гэж үзлээ. Харин иргэн, хуулийн этгээдэд үүсэх ачаалал, зардал байхгүй байна.

---оОо---

1. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-1)
2. Хүснэгт 1-ээс хуулийн төслийн зохицуулалтыг харна уу. [↑](#footnote-ref-2)
3. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-3)
4. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-4)
5. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-5)
6. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-6)
7. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-7)
8. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-8)
9. Гадаадын иргэн, харьяатын газрын Санүүгийн хэлтсээс хийсэн тооцоолол, 2022 он [↑](#footnote-ref-9)